open-index/open-wikipedia-markdown huggingface dataset:
Välttämätön aminohappo

**Välttämätön eli essentiaali aminohappo** on aminohappo, jota eliö ei itse pysty valmistamaan muista aineista, jolloin sen on saatava sitä ravinnosta. Välttämättömien aminohappojen lista vaihtelee lajeittain. Eri eläinlajeilla lista välttämättömistä aminohapoista on erilainen ja tarve täytyy huomioida rehujen valmistuksessa.

Raja välttämättömän ja ei-välttämättömän aminohapon välillä voi olla epäselvä, koska elimistö voi valmistaa aminohappoja toisista aminohapoista. Rikkipitoisia aminohappoja metioniinia ja homokysteiiniä voidaan valmistaa toisistaan mutta ei yksinkertaisemmista aineista. Samoin kysteiiniä voidaan valmistaa homokysteiinistä, mutta ei yksinkertaisemmista aineista. Niinpä rikkipitoisia aminohappoja käsitellään toisinaan yhtenä ryhmänä.

Ihmisen tarvitsemia aminohappoja on 20, joista 11 elimistö kykenee itse valmistamaan. Yhdeksän välttämätöntä aminohappoa on saatava ravinnosta: histidiini, tryptofaani, lysiini, metioniini, fenyylialaniini, treoniini, valiini, leusiini, isoleusiini. Vaikkapa kotikissa taas tarvitsee näiden yhdeksän lisäksi ravinnossaan arginiinia ja tauriinia – syy miksi kissa ei lihansyöjänä pärjää luontaisella kasvisravinnolla.

## Lähteet

## Aiheesta muualla
*Suomen virtuaaliyliopisto, Solunetti: Välttämättömät aminohapot
Andronikos III Palaiologos

**Andronikos III Palaiologos** (25. maaliskuuta 1297 – 15. kesäkuuta 1341) oli Bysantin keisari 1328–1341. Hän oli Andronikos II Palaiologoksen pojan Mikael IX:n poika.

Kun Andronikos III:n isä Mikael IX kuoli vuonna 1320, yritti isoisänsä, keisari Andronikos II, riistää häneltä oikeudet kruunuun. Andronikos III nousi kapinaan isoisäänsä vastaan vahvoine tukijoukkoineen. Kapina päättyi vuonna 1325 ja Andronikos III julistettiin keisarin hallitsijakumppaniksi. Riita jatkui vielä myöhemmin, ja vanha keisari, Andronikos II, syöstiin vallasta kolme vuotta myöhemmin, vuonna 1328.

Andronikos III:n läheisin mies oli Johannes Kantakuzenos, joka myöhemmin kruunattiin keisari Johannes VI:ksi. Andronikos III:n aikana sodittiin miltei koko ajan osmaneja vastaan. Osmanit saivat vallattua lähes koko Anatolian. Nikea kaatui vuonna 1331 osmanien päälikölle Orhan I:lle ja Nikomedeia vuonna 1337.

Andronikos III sai vallatua takaisin alueita Thessaliassa ja Epeiroksessa, mutta ne menetettiin ennen hänen kuolemaansa Stefan Dusanin johtamalle Serbialle. Andronikos III yritti myös elvyttää rappeutunutta laivastoa ja sai vallattua takaisin Lesboksen ja Khioksen saaret genovalaisilta.

Ennen vuonna 1341 tapahtunutta kuolemaansa Andronikos III teki lähimmästä miehestään, Johannes Kantakuzenosista, poikansa Johannes V Palaiologosin holhoojan ja valtakunnan hallitsijan siihen asti, kunnes poika olisi täysi-ikäinen.

Johannes V Palaiologos (1332–1391) oli Bysantin keisari vuosina 1341–1376 ja 1379–1391. Poikansa Andronikos IV Palaiologos kaappasi vallan itselleen vuosiksi 1376-1379.

## Kirjallisuutta
* 
*
Hiukkavaara

**Hiukkavaara** on Oulun kaupunginosa Oulujoen pohjoisrannalla, kaupungin itälaidalla Vanhan Hiukkavaaran kaupunginosan kaakkoispuolella. Alueen rakennuskanta on lähes kokonaan puisia omakotitaloja.

Aiemmin Hiukkavaaran kaupunginosaan kuului myös nyttemmin lakkautetun Pohjan Prikaatin vanha kasarmialue, mutta Hiukkavaarasta erotettiin uusia kaupunginosia 6. syyskuuta 2010, jolloin kasarmialuekin jäi Vanhan Hiukkavaaran kaupunginosaan.

Alueelle on suunniteltu laajoja muutoksia, kuten liikenneyhteyksien parantamista sekä runsaasti asuinrakentamista. Hiukkavaara kaavoitetaan yli 30&nbsp;000 asukkaan kaupunginosaksi.

Aluetta palveleva Hiukkavaaran monitoimitalo valmistui kesällä 2017.

## Lähteet

## Aiheesta muualla
Sanginsuu

**Sanginsuu** on Oulun kaupunginosa, joka sijaitsee Oulujoen ja sen sivujoen, Sanginjoen, liittymäkohdassa Madekosken kaupunginosaa vastapäätä Oulujoen pohjoisrannalla. Kaupunginosaan lasketaan kuuluvaksi myös Mikonmäen ja Peräkylän alueet. Kaupunginosasta johtaa Sangin silta -niminen silta Madekosken kaupunginosaan.

Sanginsuussa sijaitsevat muun muassa Chempoliksen biojalostusteknologioiden tutkimus- ja demonstraatiolaitos, Fermionin lääkeainetehdas sekä Oulun ammattikorkeakoulun luonnonvara-alan yksikkö. Näiden lisäksi Sanginsuun alueella on myös Sankivaaran golfkenttä sekä Eläinkoti Nikula.

## Lähteet

## Aiheesta muualla
Sigmar Wittig

**Sigmar Wittig** (s. 25. helmikuuta 1940 Nimptsch, Saksa) on saksalainen professori, joka on ollut vuodesta 2002 alkaen Saksan avaruushallinnon DLR:n pääjohtaja. 

Wittig opiskeli koneinsinööriksi ja myöhemmin väitteli Aachenin yliopistossa. Hän työskenteli Yhdysvalloissa 1967 – 1976. Tämän jälkeen hän toimi Karlsruhen yliopistossa termisten turbokoneiden professorina ja 1994 alkaen yliopiston rehtorina. 

Vuonna 2002 hänet valittiin Saksan ilmailu- ja avaruustutkimuskeskuksen (DLR) hallintoneuvoston puheenjohtajaksi ja sen jälkeen hän on toimi vuoteen 2007 asti Saksan päädelegaattina ESAn neuvostossa. Hän oli Euroopan avaruusjärjestöä (ESA) johtavan neuvoston puheenjohtajana 22. heinäkuuta 2005-30. kesäkuu 2007. 
Hänen edeltäjänsä oli ruotsalainen Per Tegner, joka oli Ruotsin avaruushallinnon Rymdstyrelsen johtaja, joka palasi ESAn neuvoston puheenjohtajaksi vuonna 2007 ja jota seurasi vuoden 2008 kesällä Espanjan CDTIn paajohtaja Maurici Lucena . 

## Lähteet
* ESAn lehdistötiedote N° 35–2005 – Pariisi, 22. kesäkuuta 2005

### Viitteet
Palorypälehappo

**Palorypälehappo** on alfa-ketohappo, eli siinä on karbonyyliryhmä karboksyylihiilen viereisessä hiilessä. Sitä syntyy elimistön solujen sytosolissa, kun glukoosi hajoaa vaiheittain kahdeksi palorypälehapoksi glykolyysissä. Samalla vapautuu hieman energiaa ATP:n muodossa ja muodostuu pelkistyneitä NADH-molekyylejä, joiden kuljettamien elektronien avulla ATP:ta syntetisoidaan lisää aerobisissa olosuhteissa oksidatiivisessa fosforylaatiossa. Palorypälehapon suoloja, estereitä tai ionimuotoja nimitetään pyruvaateiksi. Elimistön pH:ssa (7,4) palorypälehappo esiintyy pyruvaattina, jonka karboksyyliryhmä on luovuttanut protonin.  Mitokondrioissa pyruvaatti prosessoidaan edelleen asetyylikoentsyymi-A:ksi, joka on tärkeä välituote solun energia-aineenvaihdunnassa. Hapen läsnä ollessa eli aerobisessa tilassa asetyylikoentsyymi-A hajotetaan edelleen mitokondriossa monimutkaisessa kemiallisessa prosessissa, sitruunahappokierrossa, jossa syntyy hiilidioksidia ja vettä sekä hapetus–pelkistyskoentsyymejä NADH:ta ja FADH<sub>2</sub>:ta. Jos happea ei ole riittävästi eli jos olosuhteet ovat anaerobiset, palorypälehappo voi hajota maitohapoksi. Näin tapahtuu myös muun muassa veren punasoluissa, joissa ei ole lainkaan mitokondrioita. Aerobisessa tilassa solut käyttävät muodostuneet elektroninkuljettajat NADH:n ja FADH2:n energian tuotannossaa oksidatiivisessa fosforylaatiossa.

Glukoosin hajotessa palorypälehapoksi Embden–Meyerhofin reittiä syntyy aluksi entsyymitoiminnan vaikutuksesta *enoli*palorypälehappoa, joka ketonoituu kyseessä olevaksi *keto*palorypälehapoksi spontaanisti ilman entsyymivaikutusta.

## Lähteet

## Aiheesta muualla

*PubChem: Pyruvic Acid 
*DrugBank: Pyruvic acid 
*Human Metabolome Database: Pyruvic acid 
*KEGG: Pyruvic acid 
*ChemBlink: Pyruvic acid
Sanginjoki

**Sanginjoki** on Oulujoen sivujoki, joka saa alkunsa Utajärven kunnan alueella olevasta Sanginjärvestä.

## Joen kulku
Joki kuuluu Oulujoen vesistöalueeseen, ja laskee Utajärven ja Muhoksen kuntien sekä Oulun kaupungin läpi, ja lopulta yhtyy Oulujokeen Oulussa Sanginsuun kaupunginosassa. Myös Puutturinjärvi Utajärvellä, Iso-Vuotunkijärvi Ylikiimingin Vuotolla, Pikku Seluskanjärvi Muhoksella sekä Koivujoki Aittokylässä laskevat Sanginjokeen.

## Jokimaisema
Sanginjoki on matala ja virtaava sekä varsin koskinen ja kalaisa, ja siksi vapaa-ajan kalastajien suosima. Kalastus on luvanvaraista. Jokeen on viime vuosikymmeninä istutettu runsaasti kalaa. Keskimäärin saaliskalojen koko on annoskokoluokkaa.
Joki ja sen eliöstö, mukaan lukien koskikalasto, kärsii ajoittaisista happamuuspiikeistä. Siksi mm. lohikalojen lisääntyminen on nykyisellään hyvin vaikeaa. Happamuusongelmiin liittyen joella oli vuosina 2008–2011 meneillään hanke "Sanginjoen virkistyskäyttöarvon parantaminen ja ekologinen kunnostus".

Koneen Säätiö on tarjoutunut ostamaan  hehtaaria Sanginjoen metsää. Säätiön aikomuksena on lahjoittaa metsä Suomen valtiolle luonnonsuojelualueen perustamista varten.

## Yhteydet
Joen yläjuoksu on varsin hankalasti tavoitettavissa, koska se virtaa tiettömien alueiden läpi, mutta jokivarteen menee silti useita metsäautoteitä, joiden lähettyville on rakennettu myös kotia ja laavuja. Aikanaan polut seurasivat joen yläjuoksuja Sanginkylässä, Vuotolla ja Vepsällä. Joen alajuoksua seurailee Sanginjoentie, joka alkaa Oulun Sanginsuusta ja päättyy Muhoksen Sanginjoen kylään.

## Lähteet

## Aiheesta muualla
Mike Stone

**Mike "Clay" Stone** (1951 – toukokuu 2002) oli englantilainen äänittäjä ja tuottaja. Hän tuotti muun muassa American, Asian, Blue Öyster Cultin, George Carlinin, Daniel Amosin, Foreignerin, Journeyin, KISSin, Queenin, REO Speedwagonin, Lou Reedin, Frank Zappan albumeita sekä omalle Clay Records -levymerkilleen muun muassa yhtyeitä Discharge ja GBH. 
Stone aloitti äänittäjänä Abbey Road Studiossa Lontoossa kesällä 1964. Hän avusti äänittäjänä George Martinia ja Norman Smithiä tuotettaessa The Beatles -yhtyettä. Myöhemmin Stone myös palasi studiolle tuottajana.

## Lähteet
Äimäraution siirtolapuutarha

**Äimäraution siirtolapuutarha** sijaitsee Oulun raviradan eteläpuolella, seututien 847 eli Limingantien varressa hyvien liikenneyhteyksien päässä noin kolme kilometriä kaupungin keskustan eteläpuolella. Puutarhapalstat vuokraa Oulun kaupunki. Siirtolapuutarha luokitellaan yleiseksi puistoalueeksi. Mökkejä alueella on yli 160.

Äimäraution siirtolapuutarhayhdistys perustettiin 13. marraskuuta 1947, ja ensimmäiset mökit valmistuivat syksyllä 1948. Puurakenteisten mökkien mallipiirustukset on laadittu Oulun kaupungin rakennustoimistossa. Alkuperäinen pienempi mökkityyppi on kaupunginarkkitehti Martti Heikuran vuonna 1946 suunnittelema. Vuonna 1958 arkkitehti Niilo Mattila laati uudet tyyppipiirustukset, joiden mukaan on rakennettu kookkaammat mökit.

Siirtolapuutarhan kerho- ja saunarakennus rakennettiin pääosin talkootyönä, ja se valmistui kesällä 1955. Alueella on myös yhteiset suihku- ja wc-tilat, kirjasto internet-yhteyksineen sekä tenniskenttä. Kempeleenlahden rantaan on runsaat parisataa metriä. Kaupunginvaltuuston kaavapäätöksen mukaan otetaan huomioon rannan käyttö uimarantana ja pienvenevalkamana.

Siirtolapuutarhapalstat ovat tavoiteltuja kesänviettopaikkoja. Jokainen palstan vuokraaja omistaa mökkinsä. Niitä myydään vuodessa keskimäärin 12 kappaletta. Siirtolapuutarhan palstojen vuokrasopimukset ovat voimassa vuoteen 2037 saakka.

Uusi asemakaava alueelle tuli voimaan vuoden 2009 alussa. Tienlinjauksen alle jääneille mökeille kaavoitettiin paikat meren puolelta.

Oulun kaupungin alueella on myös toinen vastaava itsenäinen alue, Markkuun ryhmäpuutarha.

## Lähteet

## Aiheesta muualla
*Äimäraution siirtolapuutarha
Vanuatun vatu

**Vatu** on Vanuatun virallinen rahayksikkö. Se korvasi vuonna 1982 Uusien Hebridien frangin sekä Australian dollarin. Vatu ei jakaannu pienempiin osiin, kuten esimerkiksi sadasosiin. Vatun ISO 4217 -valuuttatunnus on VUV.

## Kolikot
*1 vatu
*2 vatua
*5 vatua
*10 vatua
*20 vatua
*50 vatua
*100 vatua
Lähde:

## Setelit
*100 vatua
*200 vatua
*500 vatua
*1000 vatua
*5000 vatua
Lähde:

## Lähteet
EBC

**EBC** () on Euroopassa käytettävä olutpullojen ja -tölkkien etiketissä oleva ilmoitus, joka kertoo oluen väristä. Alhainen lukema kertoo oluen olevan vaaleaa, kun taas korkea lukema kertoo oluen olevan tummaa. Vaalean lageroluen EBC-arvo voi olla esimerkiksi väliltä 4-8 ja tumman stoutin tai portterin lukema voi olla puolestaan noin 50 tai ylikin.

EBC asteikko on kvantitatiivinen. Oluen väri voidaan määrittää kyvetillä ja mittalaitteella. Kyvettiin otettu olutnäyte asetetaan spektrofotometriin, jolla mitataan valon absorptio näytteen läpi kulkiessaan aallonpituudella 430 nm.

EBC on Euroopan panimoiden tieteellis-tekninen yhteisjärjestö. Suomalaiset Tor-Magnus Enari ja Esko Pajunen ovat toimineet sen presidentteinä.

## Lähteet
Luonnonarvokauppa

**Luonnonarvokauppa** tarkoittaa sitä, että maanomistaja sitoutuu vapaaehtoisesta sopimuksesta ylläpitämään tai lisäämään luonnonarvoja metsässään määräajan. Tästä hän saa tuloa luonnonarvojen ostajalta: maksajina eli luonnonarvojen ostajina voivat toimia vaikkapa alueellinen metsäkeskus tai ympäristökeskus. Luonnonarvokauppasopimukset tehdään tyypillisesti 10–20 vuodeksi kerrallaan, ja määräajan jälkeen alueen käyttö jatkuu maanomistajan haluamalla tavalla.

Luonnonarvokaupassa huomio on yksityismetsissä ja tavoitteena on saada luonnonsuojelu yhdeksi taloudellisen maankäytön muodoksi vaikkapa puunkaadon, turpeennoston tai metsästyksen rinnalle.

Vuonna 2003 Satakunnassa aloitettiin Etelä-Suomen metsien monimuotoisuus-ohjelma Metson yhteydessä luonnonarvokauppakokeilu. Sitä luonnehdittiin perinteiseen suojeluun verrattuna asiakaslähtöiseksi toiminnaksi. Tutkimusten mukaan kun maanomistajat ovat yleensä olleet tyytyväisiä suojeluratkaisuista maksettuihin korvauksiin, mutta suojelusuunnittelussa he ovat kokeneet asemansa epätasa-arvoiseksi. Luonnonarvokaupan toivotaan tuovan ratkaisun myös ongelmiin, jotka koskevat suojelupäätösten peruuttamattomuutta ja heikkouksia taloudellisten haittojen korvaamismenettelyssä. 

Yhtenä luonnonarvokaupan kokeilemisen motiivina on ollut Natura 2000 -ohjelman 1990-luvun lopussa synnyttämä arvostelu ja keskustelu luonnonsuojelun tarpeesta ja menettelytavoista. Satakunnassa uutta luonnonsuojelumenetelmää on suunniteltu vuodesta 1996 lähtien. Pohjaa suojelukeksinnölle on antanut maanomistajien ja luonnonsuojelutahojen välillä maakunnassa vallinnut hyvä keskusteluyhteys.

## Katso myös
* Ekosysteemipalvelut

## Aiheesta muualla
*
Keiretsu

**Keiretsu** () on japanilaisen liiketoiminnan perusarvoihin kuuluva kiinteä kumppanuussuhde, joka tarkoittaa yhteisen päämäärän nimissä toimivaa yritysrypästä. Keiretsuihin kuuluu usein pankki, vakuutusyhtiö, eri alojen teollisuutta sekä kauppoja.

Japanin "kuusi suurta" (6&#22823;&#20225;&#26989;&#38598;&#22243;) keiretsua ovat:

#Mitsui Group
#Mitsubishi Group
#Sumitomo Group
#Yasuda Group
#Sanwa Bank Group
#Dai-Ichi Kangyo Bank Group

Monet katsovat, että myös Toyota Group toimii keiretsujen tavoin.
Yumi, Yumi, Yumi

**Yumi, Yumi, Yumi** on Vanuatun kansallislaulu. François Vincent Ayssav sekä sävelsi että sanoitti sen. Laulun alkuperäiset sanoitukset ovat bislamankieliset ja siitä tuli Vanuatun kansallislaulu heti valtion itsenäistyttyä vuonna 1980. 

## Sanoitukset

KERTOSÄE:
Yumi, Yumi, Yumi i glat blong talem se, 
Yumi, Yumi, Yumi i man blong Vanuatu!

God i givim ples ya long yumi,
Yumi glat tumas long hem,
Yumi strong mo yumi fri long hem,
Yumi brata evriwan!

KERTOSÄE

Plante fasin blong bifo i stap,
Plante fasin blong tedei,
Be yumi i olsem wan nomo,
Hemia fasin blong yumi!

KERTOSÄE

Yumi save plante wok i stap,
Long ol aelan blong yumi,
God i helpem yumi evriwan,
Hem i papa blong yumi,

KERTOSÄE

## Käännös
*Kertosäe:*
:Me, me, me julistamme ilolla,
:Me, me, me olemme Vanuatun kansa!
:Jumala on antanut meille tämän maan;
:se on riemumme suuri syy
:Me olemme vahvat ja vapaat tässä maassa;
:me olemme kaikki veljiä.

*Kertosäe*

:Meillä on monia perinteitä
:ja löydämme uusia tapoja
:Nyt olemme yksi kansa,
:olemme liitossa aina.

*Kertosäe*

:Tiedämme, että on paljon työtä tehtävänä
:kaikilla saarillamme
:Auttakoon isämme Jumala meitä!

*Kertosäe*

## Lähteet
Beangrowers

**Beangrowers** on maltalainen indie rock-yhtye. Yhtyeessä on kolme jäsentä, jotka ovat kaikki syntyneet vuonna 1977 
St. Julian'sin kaupungissa, Maltalla. Yhtyeen ensimmäinen single, *Astroboy* julkaistiin maaliskuussa 1999.
Stefan Dušan

**Stefan Uroš IV Dušan Suuri** () (noin 1308 – 20. joulukuuta 1355) oli Serbian kuningas vuosina 1331–1346 ja Serbian keisari (tsaari) 1346–1355. Keskiaikainen Serbian kuningaskunta saavutti huippunsa hänen hallituskautensa aikana. Hän kuului Nemanjić-hallitsijasukuun.

## Elämäkerta
Vuonna 1346 Stefan antoi kruunata itsensä "serbien, kreikkalaisten, bulgaarien ja albaanien tsaariksi".

Stefan Dušan osoitti vuonna 1330 sotilaalliset kykynsä kruununperillisenä Velbazdin taistelussa, jossa hän taitavasti komensi jousiampujia, jotka veivät hänen armeijan voittoon Bulgariaa ja Bysanttia vastaan. Nuorena kuninkaana hän hyökkäsi useita kertoja Bysantin alueita vastaan ​​(1334, 1341–1345, 1347–1348). Edellisellä vuosisadalla valloitetun Pohjois-Makedonian täydennykseksi Dušan valtasi loput Makedonian kaupungit Thessalonikia lukuun ottamatta ja koko Albanian paitsi Durrësin. Lopulta hän saapui tärkeään Serresin kaupunkiin ja yritti saada haltuunsa laajoja osia Kreikasta - Epeiroksesta ja Thessaliasta - Korintinlahdelle asti. 

Näiden valloitusten jälkeen vuonna 1346 Dušan otti kunnianimen Serbian keisari. Tätä titteliä käyttivät vain Stefan Dusan ja hänen poikansa Stefan Uroš V, jonka kuoleman jälkeen 1371 sitä ei käytetty. Vaikka keisarillinen arvonimi ei enää heijastanut pyrkimystä yksinvaltaan, se paljasti Serbian hallitsijan suunnitelmat laajentaa valtakuntansa. Uusien voittojen ja alueellisen laajentumisen jälkeen Dušan vetosi venetsialaisiin saadakseen apua Konstantinopolin valtaamiseen meritse, mutta siihen ei vastattu. Länsivallat eivät halunneet tukea hänen valloituspyrkimyksiään, ja he kutsuivat häntä edelleen kuninkaaksi. Dušanin suunnitelma muodostaa liittouma turkkilaisia ​​vastaan ​​ja neuvottelut paavin kanssa Avignonissa saadakseen itsensä ristiretkeläisten "kapteeniksi" eivät myöskään tuottaneet tulosta. 

Dušan keskittyi seuraavaksi maan yhtenäistämiseen. Skopljen osavaltion synodissa vuonna 1349 julkaistiin lakikokoelma Dušanin koodeksi, jota täydennettiin myöhemmin uusilla määräyksillä vuonna 1354. Dušanin tavoitteena oli yhtenäistää maan oikeuskäytäntöä ja tukea kirkon ja aateliston asemaa. Dušanin valtio oli jossain määrin kaksoismonarkia - kuningaskunta Serbian maille ja keisarikunta Kreikan maille - kummallakin oli oma hallintojärjestelmänsä, vaikka molemmilla oli yhtenäiset instituutiot huipputasolla. Dušanin lakikokoelma muodosti myös Serbian perustuslain. 

Keisarilla oli edelleen halu valloituksiin ja hän yritti asettua suuren ristiretkiarmeijan johtoon ajamaan turkkilaisia ​​pois Euroopasta. Hänen ennenaikainen kuolemansa loi suuren valtatyhjiön Balkanille, mikä mahdollisti sata vuotta myöhemmin Turkin hyökkäyksen ja Turkin vallan 1900-luvun alkuun saakka. Sotaretkellä vuonna 1355 ​​hän sairastui (mahdollisesti myrkytettynä) ja kuoli kuumeeseen. Serbian mahti alkoi vähitellen taantua.

Dušanin jälkeen Serbian kuninkaaksi tuli Stefan Uroš V.

## Muisto
Stefan Dušanista tuli Serbian kansallisankari, jonka muisto on elänyt serbien kansallisessa epiikassa ja runoudessa.

## Lähteet

## Aiheesta muualla
Fiat Barchetta

**Fiat Barchetta** on Fiatin vuosina 1995–2002 ja 2004–2005 valmistama kaksiovinen kangaskattoinen roadster, joka perustuu Fiat Punton pohjalevylle. Vuoteen 2002 saakka Barchettaa valmisti korinrakentaja Maggiora Chivassossa. Auton valmistus oli kahden vuoden ajan tauolla Maggioran mentyä konkurssiin, mutta tämän jälkeen Fiat valmisti autoa vielä vuoden ajan omalla tehtaallaan Torinossa.

Moottorina oli 16-venttiilinen 1,8-litrainen (131&nbsp;hv) bensiinimoottori muuttuvalla venttiilien ajoituksella. Voimansiirtona oli viisivaihteinen manuaalivaihteisto.

Vuonna 2000 malli koki pieniä uudistuksia, joista huomattavin oli takaluukun kannessa oleva lisäjarruvalo. Varsinainen kasvojenkohotus tuli vuoden 2002 lopulla, jolloin auto sai uusien puskurien myötä aikaisempaa aggressiivisemman ilmeen. 

## Lähteet

## Aiheesta muualla
G7

**G7** () on Italiasta, Japanista, Kanadasta, Ranskasta, Saksasta, Yhdistyneestä kuningaskunnasta ja Yhdysvalloista koostuva ryhmä. Kyseiset valtiot ovat Kansainvälisen valuuttarahaston mukaan maailman seitsemän kehittyneintä taloutta; niiden osuus kansallisvarallisuudesta on 58&nbsp;prosenttia (317&nbsp;biljoonaa Yhdysvaltain dollaria). G7-maiden osuus maailman bruttokansantuotteesta on 40 % ja maailman väestöstä 10 %. Venäjä oli mukana ryhmässä 1998–2014, jolloin sitä kutsuttiin nimellä G8.

## Huippukokoukset
Lähde: 

## Lähteet

   

## Aiheesta muualla

* Euroopan komissio: G7-ryhmä
Kemmuna

**Kemmuna** () on saari Välimerellä Maltan saaristossa. Maltan kolmesta asutusta saaresta se on sekä pinta-alaltaan että asukasluvultaan pienin: Kemmunalla asuu alle kymmenen ihmistä, ja sen pinta-ala on noin 3,5 neliökilometriä. Saari sijaitsee Maltan pääsaaren ja Gozon välisessä salmessa. Nykyään Kemmuna on luonnonsuojelualue. Hallinnollisesti se kuuluu gozolaiseen Għajnsielemin kuntaan.

Kemmunan länsirannikolla sijaitsee Kemmunettin pikkusaari. Saarten välinen sinivetinen ja hiekkarantainen salmi, maltaksi *Bejn il-Kmiemen* eli ’Kemmunojen välissä’ (), on sukeltajien, snorklaajien ja muiden uimarien suosiossa.

Saaren etelärannikolla on 1600-luvulla rakennettu Pyhän Marian linnoitus (maltaksi *it-Torri ta’ Santa Marija*). Vittorio Cassar laati sen piirustukset vuonna 1618 johanniittain suurmestari Alof de Wignacourtin toimeksiannosta. Linnoituksen rakentaminen paransi yhteyksiä pääsaaren ja Għawdexin välillä sekä esti barbareskimerirosvoja käyttämästä saarta tukikohtanaan.

1200-luvun juutalaisfilosofi ja kabbalisti Abraham Abulafia vietti viimeiset elinvuotensa Kemmunalla jouduttuaan epäsuosioon. Hän kirjoitti saarella kaksi viimeistä teostaan, *Sefer ha-Ot* (1285–1288) ja *Imre Shefer* (1291).

Kun johanniitat saapuivat Maltalle vuonna 1530, Kemmunalla eli runsaasti villisikoja. Siitä tehtiin riistanhoitoalue. Toisen maailmansodan jälkeen saari oli joutomaata, kunnes 1960-luvulta alkaen sen merkitys matkailulle alkoi kasvaa.

## Lähteet

## Aiheesta muualla
Vuoden 1984 kesäolympialaisten mitalitaulukko

**[[Kesäolympialaiset 1984|Vuoden 1984 kesäolympialaisissa]]** oli ohjelmassa 221 kilpailutapahtumaa. Mitalitaulukon ensimmäinen oli isäntämaa Yhdysvallat.

## Mitalitaulukko

## Lähteet
SEAT

**SEAT** eli **Seat** (nimi johdettu , ) on espanjalainen autonvalmistaja ja osa Volkswagen-konsernia. Yhtiön kotipaikka sijaitsee Espanjan Martorellissa (Barcelona), jossa valmistetaan vuosittain lähes 500 000 autoa. Autojen tekniikka on samaa Volkswagen-konsernin muiden merkkien eli Audin, Volkswagenin ja Škodan kanssa. Konsernin eri merkkien välisessä markkinointistrategiassa SEAT edustaa urheilullisuutta yhdessä Audin ja Lamborghinin kanssa niin sanotussa ”Audi Brand Groupissa”. Vuonna 2015 SEATin eniten valmistettu malli oli SEAT Leon ja suurin markkina-alue oli Saksa.

## Historia
SEATin perusti 9. toukokuuta 1950 valtio-omisteinen holding-yhtiö, Instituto Nacional de Industria. Vuonna 1953 SEAT aloitti Fiat-mallien lisenssivalmistuksen ja jatkoi Fiatin eri mallien lisenssivalmistusta lähes kolmen ensimmäisen vuosikymmenen ajan. Erityisen tärkeä malli tehtaalle oli pieni SEAT 600 -malli, jonka avulla Espanja autoistui. SEATilla oli myös oma tuotekehitysosasto, jonka ansiosta syntyi esimerkiksi neliovinen SEAT 800 -malli, jonka pohjana oli jatkettu 600-malli ja jota emomerkki Fiatilla ei ollut. Fiat vetäytyi eroon toiminnasta vuonna 1980, ja kaksi vuotta myöhemmin aloitettiin yhteistyö Volkswagenin kanssa. Nykyisin SEAT on kokonaan Volkswagenin omistuksessa.

## Automallit

### Nykyiset automallit

* SEAT Alhambra, seitsemänpaikkainen tila-auto.
* SEAT Arona, Ibizaan perustuva pieni crossover.
* SEAT Ateca, merkin ensimmäinen crossover, joka perustuu Volkswagen Tiguaniin.
* SEAT Ibiza, SEATin tärkein malli, jota on valmistettu erilaisina versioina jo vuodesta 1984 lähtien. Uusi Ibiza-malli oli Volkswagen-ryhmän uuden alustan ensimmäinen käyttäjä. SEAT Ibizasta on myös kehitetty urheiluversiot FR, Cupra ja Cupra TDI.
* SEAT León, viisiovinen ja urheilullinen keskiluokan perheauto. Mallista on myös erityisversiot FR ja Cupra, joka on SEATin toiseksi suorituskykyisin malli. Cupra-mallit on viimeistelty käsityönä.
* SEAT Mii, kolmi- tai viisiovisena saatava erittäin pieni auto, joka sijoittuu kooltaan Ibizan alapuolelle. Miin sisarmallit ovat Volkswagen Up ja Škoda Citigo.
*SEAT Tarraco, suurikokoinen crossover.

### Vanhoja automalleja, joita ei enää valmisteta

* SEAT 124
* SEAT 124 Sport
* SEAT 127
* SEAT 128
* SEAT 131
* SEAT 132
* SEAT 133
* SEAT 600/800
* SEAT 850
* SEAT 1200 Sport

* SEAT 1400
* SEAT 1430
* SEAT 1500
* SEAT Arosa
* SEAT Córdoba
* SEAT Fura
* SEAT Inca
* SEAT Málaga
* SEAT Marbella
* SEAT Panda

* SEAT Ritmo
* SEAT Ronda
* SEAT Terra
* SEAT Exeo
* SEAT Altea
* SEAT Toledo

## Lähteet

 
## Aiheesta muualla

* SEATin suomenkieliset kotisivut
* SEATin kansainväliset kotisivut
Petrus Lombardus

**Petrus Lombardus** (myös *Pietari Lombardialainen*, noin 1100 Italia – 3. toukokuuta 1160 Pariisi, Ranska) oli keskiaikainen filosofi ja Pariisin piispa. Hän on merkittävimpiä skolastikkoja.

Petrus Lombardus syntyi köyhään perheeseen Lumellognossa Italiassa, lähellä Novaraa. Bernhard Clairvauxlaisen tuella hän pystyi kuitenkin opiskelemaan Bolognassa, Reimsissä ja Pariisissa. Myöhemmin hänestä tuli Pariisin Notre Damen koulun professori. Vuonna 1159 hänestä tuli Pariisin piispa.

Petrus Lombarduksen tunnetuin teos on *[[Sentenssit]]* (*Quatuor libri sententiarum*, 'Sentenssien neljä kirjaa'), joka on yksi skolastisen filosofian merkittävimpiä ja kommentoiduimpia teoksia. Keskiajan yliopistollinen teologikoulutus perustui paljolti sen opiskeluun ja kommentointiin. Teos vaikutti suuresti muiden muassa Albert Suureen, Bonaventuraan, Tuomas Akvinolaiseen ja Duns Scotukseen. Teoksen ansiosta Petrus Lombardusta kutsuttiin lisänimellä *Magister Sententiarum*, 'sentenssien opettaja' tai jopa pelkästään nimellä *Magister*, "opettaja".

Petrus Lombarduksen oma filosofinen ajattelu sai vaikutteita Pierre Abélardilta. Hän osallistui erityisesti pyhää kolminaisuutta koskevan opin määrittelyyn.

## Aiheesta muualla

* 
* 
* The Internet Guide to Master Peter Lombard *The Franciscan Archive*
Fenyylialaniini

**Fenyylialaniini** (C9H11NO2) on yksi luonnon 20 yleisimmästä aminohaposta. Fenyylialaniini on valkoista, hajutonta ja heikosti veteen liukenevaa kiteistä ainetta. Fenyylialaniinin CAS-numero on 63-91-2. Sen sivuketjussa on fenyyliryhmä. Fenyylialaniinin kemiallinen nimi on 2-amino-3-fenyylipropaanihappo.

Fenyylialaniini on välttämätön aminohappo, mikä tarkoittaa, että elimistö ei kykene valmistamaan sitä itse, vaan sitä on saatava ravinnosta. Elimistö muokkaa fenyylialaniinia tyrosiini-aminohapoksi.

## Fenyylialaniinin merkitys elimistölle

Fenyylialaniinista muodostuu fenyylialaniinihydroksylaasin (PAH < ) avulla tyrosiinia, joka on melaniini-ihopigmentin, välittäjäaineina toimivien adrenaliinin, noradrenaliinin ja dopamiinin sekä kilpirauhashormonien (tyroksiinin ja trijodityroniinin) esiaste.

Fenyylialaniini kulkeutuu aktiivisesti verenkierron ja aivojen välillä (veriaivoeste) samaa kanavaa kuin tryptofaani, mikä fenyylialaniinia suurina pitoisuuksina saataessa haittaa serotoniinin tuotantoa, koska tämä muodostuu elimistössä tryptofaanista.

## Fenyylialaniiniin liittyvät sairaudet

Fenyyliketonuria on harvinainen perinnöllinen tauti, jossa elimistö ei kykene käsittelemään fenyylialaniinia PAH:ta katalysoivan entsyymin puutteen vuoksi. Veren korkea fenyylialaniinipitoisuus vahingoittaa aivojen kehitystä lapsilla, mikä johtaa kehitysvammaisuuteen. Aspartaamin hajotessa elimistössä vapautuu fenyylialaniinia, minkä takia sillä makeutetut elintarvikkeet tulee varustaa varoituksella ”sisältää fenyylialaniinin lähteen”.

## Historia

Fenyylialaniini eristettiin ensimmäisen kerran hernekasveista vuonna 1879. Vuonna 1882 sitä valmistettiin ensimmäisen kerran synteettisesti.

Fenyylialaniinin geneettinen koodi ”UUU” oli ensimmäinen tunnistettu kodoni. Marshall Nirenberg huomasi, että urasiilista valmistetun RNA:n lisääminen *[[E. coli]]* -bakteeriin tuotti proteiinia, joka koostui pelkästään fenyylialaniinista.

## Lähteet

## Aiheesta muualla

*PubChem: Fenyylialaniini 
*PubChem: D-phenylalanine 
*DrugBank: L-Phenylalanine 
*DrugBank: D-Phenylalanine 
*KEGG: L-Phenylalanine 
*KEGG: D-Phenylalanine 
*ChemBlink: L-Phenylalanine 
*ChemBlink: D-Phenylalanine 
*Liber Herbarum: Luettelo fenyylialaniinia sisältävistä kasveista
Filfla

**Filfla** on Maltalle kuuluva pieni, karu ja asumaton saari Välimeressä viisi kilometriä pääsaaren rannikolta etelään. Se on Maltan saarista eteläisin. Saaren pinta-ala on ainoastaan kuusi hehtaaria. Noin sadan metrin päässä Filflasta lounaaseen on Filfolettana tunnettu luoto, jolla sijaitsee Maltan maa-alueen eteläisin piste.

Filflan ainoa pysyvä rakennus oli vuonna 1343 rakennettu luolakappeli, kunnes sekin tuhoutui maanjäristyksessä vuonna 1856. Vuoteen 1971 asti Ison-Britannian meri- ja ilmavoimat käyttivät saarta ampumaharjoitusten kohteena, minkä seurauksena meripeninkulman levyinen alue saaren ympäriltä on nykyään kalastuskiellossa mahdollisten räjähtämättömien ammusten vuoksi. Vuonna 1980 Filfla julistettiin linnustonsuojelualueeksi, ja 1988 Filfla Natural Reserve Act tiukensi säädöksiä edelleen. Saarelle pääsy on rajoitettu vain tieteellisiin tarkoituksiin. Saarella pesii merikeijuja, keltanokkaliitäjiä ja aroharmaalokkeja.
Luettelo Suomen simpukkalajeista

Tämä on luettelo **Suomen ja sisä- ja rannikkovesissä elävistä [[simpukat|simpukkalajeista]]**. Luettelo on järjestetty alaluokan, lahkon ja heimon mukaan, mutta tämä taksonominen luokitus on osittain epävakaa.

Sisävesissä elävät heimot on merkitty tähdellä, muut esiintyvät Suomessa vain Itämeressä.
__NOTOC__
### [[Erilaishampaiset]] (Heterodonta)
#### [[Veneroida]]
* Sydänsimpukat (Cardiidae)
** Idänsydänsimpukka (*Cerastoderma glaucum*)
** Pikkusydänsimpukka (*Parvicardium hauniense*)
* Liejusimpukat (Tellinidae)
** Liejusimpukka eli itämerensimpukka (*Limecola balthica*)
* Valesinisimpukat (Dreissenidae)
** Vaeltajasimpukka (*Dreissena polymorpha*)
** Valesinisimpukka (*Mytilopsis leucophaeta*)

* Pikkusimpukat (Sphaeriidae) *
** Lampipallosimpukka (*Musculium lacustre*)
** Pallosimpukka (*Sphaerium corneum*)
** Lapinpallosimpukka (*Sphaerium nitidum*)
** Suurhernesimpukka (*Pisidium amnicum)*
** Perushernesimpukka (*Pisidium casertanum)*
** Viileähernesimpukka (*Pisidium conventus)*
** Syvännehernesimpukka (*Pisidium dilatatum)*
** Purohernesimpukka (*Pisidium henslowanum)*
** Silohernesimpukka (*Pisidium hibernicum)*
** Ruijanhernesimpukka (*Pisidium hinzi)*
** Pyöröhernesimpukka (*Pisidium lilljeborgii)*
** Pulleahernesimpukka (*Pisidium milium)*
** Kääpiöhernesimpukka (*Pisidium moitessierianum)*
** Kiiltohernesimpukka (*Psidium nitidum)*
** Sydänhernesimpukka (*Psidium obtusale)*
** Kyhmyhernesimpukka (*Psidium personatum)*
** Outohernesimpukka (*Psidium pseudosphaerium)*
** Lähdehernesimpukka (*Psidium pulchellum)*
** Vinohernesimpukka (*Psidium subtruncatum)*
** Etelänhernesimpukka (*Psidium supinum)*
** Tunturihernesimpukka (*Psidium waldeni)*

* Mactridae
***[[Rangia cuneata]]*
#### [[Myoida]]
* Hietasimpukat (Myidae)
** Hietasimpukka (*Mya arenaria*)

### [[Liistakehampaiset]] (Palaeoheterodonta)
#### [[Unionida]]
* Suursimpukat (Unionidae) *
** Pikkujärvisimpukka (*Anodonta piscinalis*)
** Isojärvisimpukka (*Anodonta cygnea*)
** Soukkojokisimpukka (*Unio pictorum*)
** Sysijokisimpukka (*Unio tumidus*) 
** Vuollejokisimpukka (*Unio crassus*) 
** Litteäjärvisimpukka (*Pseudanodonta complanata*) 
* Jokihelmisimpukat (Margaritiferidae) * 
** Jokihelmisimpukka (*Margaritifera margaritifera*)

### [[Rihmakiduksiset]] (Pteriomorphia)
#### [[Mytilida]]
* Sinisimpukat (Mytilidae)
** Sinisimpukka (*Mytilus trossulus*)

## Lähteet
* *Suomen selkärangattomat eläimet.* WSOY. Porvoo 1998

### Viitteet
Asessori

**Asessori** (, , tarkoittaa sananmukaisesti ”se, joka istuu vieressä”.) on hovioikeuden ja vakuutusoikeuden esittelijän vanha virkanimike. Hovioikeudessa, hallinto-oikeudessa, markkinaoikeudessa, työtuomioistuimessa ja vakuutusoikeudessa voi olla koulutustarkoituksessa määräajaksi täytettäviä asessorin virkoja, joihin nimitetään kolmeksi vuodeksi. Asessorin koulutusohjelman ja lopputyön tai loppukokeen hyväksytysti suorittaneelle voidaan myöntää oikeus käyttää tuomarikoulutetun nimikettä.

Asessori on Suomessa puolustusvoimien pääesikunnan oikeudellisen osaston päällikkö. Osastopäällikköasemansa vuoksi tehtävä luetaan myös kenraalikuntaan kuuluvaksi puolustusvoimain komentajan lainopillisena avustajana.

Suomen evankelis-luterilaisen kirkon hiippakuntien tuomiokapitulin jäseninä ja virkamiesesittelijöinä on kaksi pappisasessoria ja lakimiesasessori. Ortodoksisella kirkolla oli aiemmin lainoppinut asessori, mutta hallinnon uudistuksessa nimike poistettiin. Nykyisin nimike on lainoppinut kirkkoneuvos.

## Katso myös
* Asessorin arvonimi Suomessa
* Eläinlääkintöasessorin arvonimi Suomessa

## Lähteet
Studium generale

**Studium generale** on vanha nimitys sellaiselle keskiaikaiselle yliopistolle, jonka Pyhä saksalais-roomalainen keisarikunta oli rekisteröinyt koulutuksen kansainväliseksi huippuyksiköksi. "Studium" viittasi opiskelun korkeaan tasoon ja "generale" yliopiston kykyyn houkutella opiskelijoita kaukaa maansa ulkopuolelta.

Suurin osa varhaisista tittelin saaneista yliopistoista sijaitsi Italiassa, Ranskassa, Englannissa ja Espanjassa. Niitä pidettiin Euroopan arvostetuimpina opiskelupaikkoina. 1200-luvulta saakka studium generaleen kuuluvien koulujen oppineita rohkaistiin luennoimaan muissa siihen kuuluvissa kouluissa ja jakamaan kirjoituksia näiden kanssa. Tämä oli helppoa, sillä latina oli oppineiden yhteinen kieli kautta koko Euroopan, ja kristinusko puolestaan muodosti yhteisen kulttuuritaustan. Tästä kehittyi ennen pitkää nykyinen akateeminen kulttuuri, jossa arvostetaan erityisesti tutkimustyön julkaisua kansainvälisesti. Kansainvälinen tiedeyhteisö pystyi valvomaan yliopistojen ja niissä harjoitetun tutkimuksen laatua.

Vatikaani jatkaa edelleen studium generale -tittelin myöntämistä, vaikkakin nimityksen tunnettuus ja merkitys on laskenut vuosisatojen aikana.
Vuoden 1972 kesäolympialaisten mitalitaulukko

**[[Kesäolympialaiset 1972|Vuoden 1972 kesäolympialaisissa]]** oli mukana urheilijoita 121 eri maasta, ja he kilpailivat 196 eri tapahtumassa. Mitalitaulukon ensimmäinen oli Neuvostoliitto.

## Mitalitaulukko

## Lähteet
Yap

**Yap** on atolli Tyynellä valtamerellä. Yapin pääkaupunki on Colonia. Sen lisäksi Yapissa on kymmenen muuta kuntaa. Atollin asukasluku oli vuonna 2003 yhteensä 6&nbsp;300 ja pinta-ala 102 km². Siellä puhutaan yapin kieltä.

Yap on Mikronesian liittovaltion läntisimmän osavaltion, 134 saaresta ja atollista koostuvan Yapin osavaltion, pääatolli. Siellä asuu noin 60 prosenttia koko osavaltion väestöstä.

## Kiviraha
Yap-saaren asukkaiden 1800-luvulla käyttämän kivirahan, eli rain, arvo perustui siihen vaivannäön ja turvallisuusriskin määrään, jonka kiven noutaminen veneellä 400 kilometrin päässä sijainneelta Palaun saaristolta noutajalleen aiheutti. Rai oli suuri kivikiekko, jonka keskellä oli reikä. Taloustieteilijä Milton Friedman on käsitellyt Yap-saaren rahataloutta artikkelissaan *The Island Of Stone Money*.

## Lähteet

## Aiheesta muualla
Westland Lysander

**Westland Lysander** oli Westland Aircraftin 1930-luvulla suunnittelema ja valmistama yhteyslentokone, jota lisäksi käytettiin sekä taktiseen lentotiedusteluun että maalinhinaukseen.

## Tausta
Englannin ilmailuministeriö tilasi vuonna 1934 yhteyslentokoneen, joka korvaisi Hawker Audaxin. Westlandin lentokonetehtaan pääsuunnittelija W. E. W. Petter suunnitteli koneen, jonka ensilento tehtiin 13. kesäkuuta 1936.

Koneen suunnittelussa pantiin visuaaliselle näkyvyydelle koneen etu- ja sivualalle sekä alhaalle paljon huomiota, mahdollisimman suuren tarkkailupinta-alan saamiseksi lentotähystystä varten. Myös hyviä hitaan lennon ominaisuuksia painotettiin. Näistä syistä koneesta kehiteltiin tuettu ylätaso. Laskeutumistelineet olivat kiinteät, mutta muotosuojalliset. Ne kätkevät sisäänsä myös koneen kiinteän eteenpäin ampuvan kk-aseistuksen.

Westland valmisti 1670 Lysander Mark I&ndash;III-konetta, ja niistä 225 tehtiin Kanadassa.

## Rakenne
Kone on yksimoottorinen metallirakenteinen, ylätaso varustettuna kiinteällä laskutelineellä. Koneessa oli 840&ndash;890 hevosvoiman Bristol Mercury -tähtimoottori.

## Tekniset tiedot

Mitat
* kärkiväli 15,2 m
* pituus 9,3 m
* korkeus 4,4 m
* tyhjäpaino 1950&nbsp;kg
* lentopaino 2690&nbsp;kg

Suoritusarvot
* suurin nopeus 369&nbsp;km/h 
* matkalentonopeus 240&nbsp;km/h
* lakikorkeus 7900 m
* lentomatka 965&nbsp;km

Aseistus
* pyöräsuojuksissa 7,7&nbsp;mm konekiväärit
* ampujalla 7,7&nbsp;mm konekivääri
* pommikuorma 100&ndash;250&nbsp;kg

## Käyttö Suomessa

Talvisodan sytyttyä Suomi tilasi 17 konetta, joista 12 saapui Suomeen maalis&ndash;toukokuussa 1940. Koneet saatiin nopeasti, 60&ndash;100 päivässä tilauksesta. Suomen ilmavoimat lensivät koneilla 100&ndash;460 tuntia kullakin. Yhtään koneista ei ole säilynyt. Koneen lempinimi Ilmavoimissa oli *Äly-Santeri* tai *Äly*.

## Lähteet
* 
* 
* 

### Viitteet

## Aiheesta muualla

*http://www.unrealaircraft.com/hybrid/lysander.php
*http://www.warbirdalley.com/lysander.htm
*http://www.pilotfriend.com/photo_albums/timeline/ww2/Westland%20Lysander.htm
*http://www.warplane.com/vintage-aircraft-collection/aircraft-history.aspx?aircraftId=37
*http://www.ipmsstockholm.org/magazine/1997/08/stuff_eng_detail_lysander.htm 
*http://www.airplane-pictures.net/type.php?p=2191 (sis. vain kuvia, ei historiaa taikka teknistä dataa)
Ilmailukirjallisuus

**Ilmailukirjallisuus** on tietokirjallisuuden alalaji, joka käsittelee lentokoneita (lentotekniikka ja esimerkiksi ilmasodan historia) ja lentämistä (esimerkiksi lentokoulutus, kuuluisia lentäjiä). Siihen kuuluu myös romaaneja, joissa lentokone ja lentäminen ovat merkittävässä roolissa, usein kuitenkin sivuroolissa. Tämä on eräs ilmailun, etenkin sen historian, harrastamisen muoto. Suomen Ilmailumuseo järjestää vuosittain Ilmailukirjallisuuspäivän, joka ainoa suurempi alan harrastajien tapaaminen Suomessa.

## Kirjallisuutta

* 

## Aiheesta muualla
* Suomenkielinen ilmailukirjallisuussivusto , joka sisältää lukuisten kirjojen esittelyn.
* Suomen ilmailubibliografiayhdistys
Alfanumeerinen yhtälö

**Alfanumeerinen yhtälö** on yhtälö, jossa kunkin tuntemattoman muuttujan paikalle pyritään asettamaan numero siten, että yhtälö on voimassa. Usein eri merkit oletetaan eri luvuiksi ja kirjainjonojen ensimmäiset merkit oletetaan nollista eroaviksi. Esimerkkinä alfanumeerisesta yhtälöstä olkoon

:TEN+TEN+FORTY=SIXTY

Alfanumeerisia yhtälöitä ratkaistaessa pyritään kirjain kerrallaan eliminoimaan muuttujien arvoja. Esimerkiksi yllä olevasta yhtälöstä huomataan välittömästi että joko N=0 tai N=5.  Jatkamalla päättelyä lisää saadaan lopulta F=2, O=9, R=7, T=8, Y=6, E=5, N=0, S=3, I=1, X=4 eli 29786+850+850=31486.

Huomaa, että vaikka matematiikassa pätee AB=A \cdot B, on alfanumeerisissa yhtälöissä voimassa AB=10 \cdot A+B.
Nauru (Tansania)

**Nauru** on kylä Tansaniassa, Afrikan mantereella. Naurun kylä sijaitsee 15 kilometrin päässä Mosambikin ja Tansanian rajasta. Kylä sijaitsee lähellä Ruvuma-jokea ja Mtwaran kaupunkia.
Vuoden 1968 kesäolympialaisten mitalitaulukko

**[[Kesäolympialaiset 1968|Vuoden 1968 kesäolympialaisissa]]** oli mukana urheilijoita 112 maasta, ja he kilpailivat 172 olympialajissa. Mitalitaulukon ykkönen oli Yhdysvallat.

## Mitalitaulukko

## Lähteet
Blackie Lawless

**Blackie Lawless** (oikealta nimeltään **Steven Edward Duren**, s. 4. syyskuuta 1956 Tampa, Florida) on yhdysvaltalainen muusikko. Hänet tunnetaan parhaiten W.A.S.P.-yhtyeen laulaja-kitaristina, mutta hän on soittanut myös bassoa sekä vaikuttanut yhtyeissä New York Dolls ja Sister, joka oli hänen varhainen yhtyeensä.

Lawless alkoi soittaa kitaraa jo varhain lapsuudessaan. Kahdella ensimmäisellä W.A.S.P.-albumilla Lawless soitti bassoa, mutta miehistönvaihdosten jälkeen ja kolmannesta W.A.S.P.-studioalbumista alkaen hänen pääinstrumenttinsa on ollut kitara. W.A.S.P.-yhtyeen keulahahmona Lawless on saanut negatiivista julkisuutta muun muassa senaattori Al Goren vaimon Tipper Goren johtaman järjestön Parents Music Resource Centerin eli PMRC:n kautta, joka hyökkäsi hänen rohkeita sanoituksiaan vastaan. Lawless vaati Tipper Gorelta julkista anteeksipyyntöä tai vaihtoehtoisesti rahallista korvausta, koska hän katsoi PMRC:n lainanneen väärin hänen sanoituksiaan (kuuluisimpana niistä "Animal (Fuck Like a Beast)").

Lawless yritti luoda soolouraa 1990-luvun alussa, mutta hanke jäi lyhytaikaiseksi ja seuraavatkin levyt julkaistiin W.A.S.P.-yhtyeen nimeä käyttäen.

Lawless oli ehdolla päävihollisen rooliin vuoden 1991 elokuvaan *[[Terminator 2 – Tuomion päivä]]*. Hänen oli tarkoitus näytellä T-1000-nimistä robottia, mutta hänen pituutensa (193 cm) osoittautui ongelmaksi. Lawless oli pidempi kuin pääosan esittäjä Arnold Schwarzenegger, joten rooli annettiin Robert Patrickille. Elokuvan alkuperäisessä käsikirjoituksessa T-1000 oli helposti ihmismassaan soluttautuvan näköinen, eikä ohjaaja James Cameron halunnut muuttaa elokuvan juonta niin radikaalisti.

## Diskografia
### W.A.S.P.

*W.A.S.P. (1984)
*The Last Command (1985)
*Inside the Electric Circus (1986)
*The Headless Children (1989)
*The Crimson Idol (1992)
*Still Not Black Enough (1995)
*Kill Fuck Die (1997)
*Helldorado (1999)
*Unholy Terror (2001)
*Dying for the World (2002)
*Neon God: Part I The Rise (2004)
*Neon God: Part II The Demise (2004)
*Dominator (2007)
*Babylon (2009)
*Golgotha (2015)
* (2018)

## Lähteet
Hagåtña

**Hagåtña** (lausutaan: , aiemmin **Agana**) on Yhdysvalloille kuuluvan Tyynenmeren saaren Guamin pääkaupunki. Siellä asui vuoden 2020 väestönlaskennan mukaan 943 ihmistä. Kylä on pinta-alaltaan eräs Guamin pienimmistä (noin 3&nbsp;km²), mutta se sijaitsee saarivaltion kaupungistuneimman alueen keskellä.

## Nimi ja historia
Kylän nimi tulee tšamorron kielen sanasta "haga ()", jonka arvioidaan viittavaan perheeseen, joka alkujaan asutti paikan. Espanjalaiset kartanpiirtäjät kirjoittivat kylän nimen joko muodossa *Agadña* tai *Agaña*. Kun Guamista tuli osa Yhdysvaltoja, nimen kirjoitusasuksi vakiintui *Agana*. Nykyisen kirjoitusasunsa kylä sai vuonna 1998, kun se muutettiin tšamorrankieliseen muotoon.

Ensimmäiset merkit asutuksesta nykyisen Hagåtñan alueella ajoittuvat mahdollisesti jopa 3020 vuoden päähän. Guam liitettiin osaksi Espanjaan 1565, ja vuonna 1668 saapunut lähetyssaarnaaja Diego Luis de San Vitores antoi kylälle uuden nimen: *San Ignacio de Agadña*. Hagåtña oli jo tuolloin Guamin tärkein kylä, jonka asukasluku oli noin 1000.

Kylä tuhoutui kokonaan toisessa maailmansodassa ja jälleenrakentamista hidastivat epäselvyydet pienteen maatilkkujen omistajuuden varmentaminen.

## Nykyään
Hagåtñassa ovat edustettuina lainsäädäntö-, toimeenpano- ja tuomiovalta sekä kaupalliset toiminnot (esim. kaupat ja ravintolat). Huolimatta kylän merkittävästä asemasta Guamin pääkaupunkina, Hagåtña on saaren vähäväkisimpiin kuuluva kylä.

## Ilmasto

## Ystävyyskaupungit

*  Guadalajara (Jalisco, Meksiko)
*  Quezon City (Filippiinit)
*  Malolos (Filippiinit)

## Lähteet

## Aiheesta muualla
Estuaari

**Estuaari** on  maa-alueen osittain suojaama jokisuualue, jossa yhden tai sitä useamman joen makea vesi sekoittuu suolaisen meriveden kanssa murtovedeksi.

Estuaareja on monen muotoisia ja kokoisia; niistä monet ovat lahtia, laguuneita tai vuonoja. Tyypillisesti ne ovat paljon leveämpiä kuin niihin laskeva joki ja levenevät merelle päin mentäessä. Kaikki lahdet, laguunit tai vuonot eivät kuitenkaan ole estuaareja – näiden perusominaisuus on nimenomaisesti makean ja suolaisen veden sekoittuminen.

Estuaareja esiintyy jokien suilla varsinkin alueilla, joissa vuorovesi on niin voimakas, että merivesi virtaa ajoittain joen uomaa pitkin päinvastaiseen suuntaan. Tästä syystä esimerkiksi Euroopassa estuaarit ovat yleisiä Atlanttiin, Pohjanmereen ja Jäämereen laskevien jokien suilla, mutta harvinaisia Itämerellä, Välimerellä ja Mustallamerellä. Monet nykyiset estuaarit ovat syntyneet jääkauden päättyessä, jolloin sulamisvedet nostivat meren pintaa niin, että jokilaaksot jäivät osittain merenpinnan alle.

Tunnettuja estuaareja ovat Pohjoiseen jäämereen laskevien suurten jokien kuten Obin ja Jenisein estuaarit, Pohjois-Amerikan Suurten järvien vedet keräävä Saint Lawrence -joen estuaari Quebecissa, Delawarenlahti ja Chesapeakenlahti Yhdysvaltain itärannikolla,  San Franciscon lahti sekä Puget Sound sen länsirannikolla sekä Rio de la Plata, Uruguay- ja Paranájoen yhteinen estuaari Argentiinan ja Uruguayn rajalla.  Eurooppalaisia estuaareja ovat muun muassa Thamesin estuaari sekä Trentin ja Ousen yhteinen estuaari Humber Englannissa, Saksassa sijaitsevat Elben ja Weserin jokisuut ja Ranskassa muun muassa Seinen ja Loiren estuaarit sekä Gironde, joka on Garonnen ja Dordognen yhteinen estuaari. Asovanmeri on Don- ja Kubanjokien yhteinen estuaari Mustanmeren reuna-alueella sekä Nevajoki.

Itämerta voidaan myös pitää siihen laskevien jokien yhteisenä suurena estuaarina.

Estuaareihin muodostuu usein ainutlaatuisia ekosysteemejä, joiden eliöt ovat erikoistuneet elämään murtovesialueilla.

## Katso myös
*Murtovesi
*Delta

## Lähteet

## Aiheesta muualla
Erkki-Sven Tüür

**Erkki-Sven Tüür** (s. 16. lokakuuta 1959 Kärdla) on virolainen säveltäjä. Hän syntyi Hiidenmaan saarella ja opiskeli huilun ja lyömäsoitinten soittamista Tallinnassa vuosina 1976–1980 Georg Ots -musiikkilukiossa.  Vuosina 1979&ndash;1984 hän toimi rock-yhtye In Spessä. Erkki-Sven Tüür opiskeli sävellystä Tallinnan konservatoriossa vuosina 1980–1984  professori Jaan Räätsin johdolla. Tüür otti yksityistunteja säveltäjä Lepo Sumeralta vuosina 1980&ndash;1984.

Vuodesta 1995 on Tüür toiminut päätoimisesti säveltäjänä. Hän on saanut useita virolaisia musiikkialan palkintoja, ja vuonna 2000 hänelle myönnettiin II luokan "Valgetähe orden". Tüürin musiikkia kustantaa muun muassa Fennica Gehrman, mutta pääasiallinen kustantaja on Edition Peters. Levytyksiä ovat tehneet muun muassa Melodija, ECM, BIS, Erdenklang, Ondine, Virgin, Teldec ja Warner Finlandia.

Viron itsenäisyyden satavuotisjuhlavuodeksi Tüür sävelsi 9. sinfoniansa.

## Aiheesta muualla
* Kustantaja Fennica Gehrmanin Tüür-sivut 
* Tüürin haastattelu vuodelta 1994
Kaguaanit

**Kaguaanit** ovat kaakkoisaasialaisia puussa eläviä nisäkkäitä. Kaguaanien lahkoon kuuluu nykyisin vain yksi heimo ja kaksi sukua, joissa kummassakin on yksi laji. Lajit ovat kaguaani (*Cynocephalus volans*) ja täpläkaguaani (*Galeopterus variegates*, aik. *Cynocephalus variegatus*). Näistä kaguaani on yleisempi. Nykyisten lajien lisäksi kaguaanien lahkoon on toisinaan luettu esihistoriallinen Plagiomenidae-heimo, jonka edustajat elivät 60–70 miljoonaa vuotta sitten Pohjois-Amerikassa. Vaikka kaguaanit ovat taitavimpia liitäviä nisäkkäitä, lentämään ne eivät pysty. Pisimmät liidot saattavat olla jopa yli 130 metriä pitkiä. Kaguaanit ovat kädellisten lähimpiä eläviä sukulaisia.

## Koko ja ulkonäkö

Kaguaanit ovat melko isoja puissa eläviksi nisäkkäiksi: pituudeltaan 35–40 senttimetriä ja painoltaan 1–2 kilogrammaa. Niitä voitaisiin verrata keskikokoiseen opossumiin tai suureen oravaan. Kaguaaneilla on kohtuullisen pitkät ja sirot jalat, normaalipituinen häntä ja suhteellisen hoikka rakenne. Pää on pieni, mutta silmät ovat suuret ja eteenpäin suuntautuneet. Korvat ovat pienet ja pyöreät.

Tunnusmerkillisin piirre kaguaaneissa on kuitenkin lentopoimu, jonka avulla nämä nisäkkäät pystyvät liitämään pitkiäkin matkoja, jopa yli 130 metriä. Poimu kulkee olkapäistä etukäpäliin, viimeisen sormenpäästä varpaankärkiin ja takajaloista hännänpäähän. Toisin kuin muilla liitävillä nisäkkäillä sormien ja varpaiden välitkin on yhdistetty, jotta liitopinta-ala olisi mahdollisimman laaja. Kaguaanien lentopoimut ovat eläimen kokoon suhteutettuna laajemmat kuin minkään muun liitävän nisäkkään.

## Levinneisyys

Kaguaaneja tavataan Kaakkois-Aasiassa sekä mantereella että saarilla.

## Elinympäristö

Sademetsät ovat kaguaanien elinympäristöjä.

## Käyttäytyminen ja lisääntyminen

Kaguaanien käyttäytymisestä tiedetään melko vähän, sillä ne ovat ujoja yöeläimiä ja elävät vain sademetsissä. Kaguaanit ovat joka tapauksessa kömpelöitä kiipijöitä. Ne etenevätkin puissa ylöspäin hypähtelemällä.

Vaikka kaguaanit ovat istukallisia nisäkkäitä, ne lisääntyvät pussieläinmaisesti. Poikaset syntyvät vain 60 päivän raskauden jälkeen kehittymättöminä. Ne viettävät ensimmäisen puoli vuotta elämästään roikkuen emon vatsasta. Kaguaanien lisääntyminen on melko hidasta, sillä poikanen on täysikasvuinen vasta 2–3 vuoden kuluttua. Kun kaguaani on täysikasvuinen se lähtee etsimään omaa pesää itselleen.

## Ravinto

Kaguaanit ovat kasvinsyöjiä. Ne syövät lehtiä, versoja, kukkia ja mahlaa sekä luultavasti hedelmiäkin.

## Lähteet